Salako šv. Jono Nepomuko koplyčia

Salako šv. Jono Nepomuko koplyčia – koplyčia Zarasų rajone, Salake, architektūros ir dailės paminklas. Ji stovi miestelio šiauriniame pakraštyje, aukštame kelio , vedančio į Degučius, šlaite. Iš šios vietos atsiveria miestelio ir Salako Švč. Mergelės Marijos Sopulingosios bažnyčios panorama. 

Koplyčia nuo 1988 m. yra vietinės reikšmės dailės paminklas (Zarasų rajono vykdomojo komiteto 1988-09-14 sprendimas Nr. 190), Dviaukštė koplytėlė su ornamentuotu kryželiu, Nukryžiuotojo ir Jono Nepomuko skulptūromis (zarasumuziejus.lt)  1993 m. įrašyta į Kultūros vertybių registrą (). Vadinama tiltų globėjo ir sergėtojo nuo vandens nelaimių Šv. Jono Nepomuko vardu. 

 Istorija 

Dviaukštė koplyčia Salake pastatyta XX a. pradžioje, o apie 1924 m. restauruota vietos meistro Petro Ivanausko (kitais duomenimis, 1930 m.). 

1996 m. koplytėlė atnaujinta, perdažyta, sutvarkyta jos teritorija. 

 Architektūra 

Koplyčia dviaukštė, pastatyta ant betoninių pamatų. Statinys šešiakampio plano, 290 x 240 cm dydžio ir 721 cm aukščio. Abu aukštai vienodos formos, tik antrasis mažesnis. Smailėje ant stogo įtaisytas puošnus kaltinis kryžius. Pirmajame aukšte yra Nukryžiuotojo medinė skulptūra, o antrajame patalpinta šv. Jono Nepomuko skulptūra (ji pakeitė Rūpintojėlio skulptūrą, iš koplyčios dingusią 1968 m.).

 Galerija 

 Bibliografija 
 Salako kraštas (sud. Vida Girininkienė, Robertas Jurgaitis, Aira Dubikaltienė). Vilnius: Versmė, 2012. ISBN 978-9955-589-29-7  

 Šaltiniai 

 Nuorodos 

 Salako parapija 
 Salako šv. Jono Nepomuko koplytėlė 

Kategorija:Zarasų rajono koplyčios
Kategorija:Salakas